मंगल ग्रह
भारतीय अंतरिक्ष अनुसंधान संगठन (इसरो) के अध्यक्ष जी. माधवन नायर ने कहा है कि भारत २०१३ तक मंगल के लिए एक अभियान शुरू करेगा। इसरो ने मंगल पर अंतरिक्ष यान भेजने के लिए तैयारी शुरू कर दी है। इस यान को लाल ग्रह के वातावरण के अध्ययन के लिए मंगल की कक्षा में ध्रुवीय उपग्रह प्रक्षेपण यान (पीएसएलवी) की सहायता से भेजा जाएगा। मंगल परिक्रमा यान ग्रह के चारों ओर ५०० x ८०,००० कि॰मी॰ की कक्षा में रखा जाएगा और करीबन २५ किलो के वैज्ञानिक पेलोड को ले जाने का एक प्रावधान होगा।
एकीकृत प्रक्षेपण यान
एकीकृत प्रक्षेपण यान (Unified Launch Vehicle (ULV)) भारतीय अंतरिक्ष अनुसंधान संगठन (इसरो) की एक परियोजना है जिसका लक्ष्य एक मॉड्युलर आर्किटेक्चर का विकास करना है जो अन्ततः पीएसएलवी, जीएसएलवी आदि की जगह ले सके।